Hyvinkää
Hyvinkää (švedski: Hyvinge) je grad i općina na jugu Finske od 46,366 stanovnika

Geografske karakteristike

Hyvinkää leži u Regiji Uusimaa, udaljena 55 km sjeverno od glavnog grada Helsinkija.

Zbog svoje brdovite i šumovite okolice na grebenu Salpausselkä, popularna je destinacija za odmor i 
rekreaciju stanovnika Helsinkija.

Historija

Hyvinkää se prvi put spominje 1495. kao mjesto u kom je živio neki kotlar sa svojom porodicom.
Sve do 19. vijeka Hyvinkää je bila selo poznato jedino po gostionici na pola puta između Helsinkija i 
Hämeenlinne.

Za razvoj mjesta bio je odlučujući utjecaj gradnje željezničke pruge Helsinki - Hämeenlinna, koja je dovršena 1862. tad je mjesto počelo rasti kao stambena zona obližnjeg Helsinkija. Položaj je privukao i industrijalca i utjecajnog političara Ossiana Donnera koji je 1892. podigao predionicu vune, koja je u nekoliko dekada izrasla u tvornicu koji je zapošljavala preko hiljadu radnika.

Nakon 1917. kad je Finska postala nezavisna, u gradu je podignuto još nekoliko industrijskih pogona, tvornica cipela Reka, kranova Konecranes i tvornica liftova Kone. Od 1926. Hyvinkää ima status ruralne općine.

Hyvinkää je za Drugog svjetskog rata teško razarana, a nakon rata je njen aerodrom bio glavni za cijelu zemlju, jer su onaj u Helsinkiju koristili Saveznici.
U to vrijeme mjesto je značajno poraslo brojem stanovnika, jer su se brojni finski prognanici iz Karelije naselili upravo tu, tako da 
je 1960. Hyvinkää dobila status grada.

Privreda

Hyvinkää je i danas centar finske vunarske industrije, pored tog ima i tvornicu kranova Konecranes 
i tvornicu liftova Kone, tvornicu gume i velike radionice za popravak željezničkih vagona i lokomotiva, uz 
nekoliko kamenoloma u okolici.

Grad je značajno željezničko čvorište, iz kog se račvaju pruge za luke Hanko, Helsinki i Porvoo.

Gradovi prijatelji 

 , Eigersund
 , Kecskemét
 , Kostroma
 , Motala
 , Hersfeld-Rotenburg

Izvori

Vanjske veze 

 Službene stranice Općine Hyvinkää 

Gradovi u Finskoj